Rikunarita-ORG/Wikinium huggingface dataset:
# ஐக்கிய அரபு அமீரகத்தின் பொருளாதாரம்

| ஐக்கிய அரபு அமீரகம் பொருளாதாரம் |
| --- |
| நாணயம் | ஐக்கிய அரபு அமீரக திர்கம் (AED) |
| சார்ந்துள்ள வர்த்தக அமைப்புகள் | ஓப்பெக் மற்றும் உலக வணிக அமைப்பு |
| புள்ளி விவரம் |
| மொ.உ.உ | $201 பில்லியன் (2009 est.) |
| மொ.உ.உ வளர்ச்சி | +3.1% (2010 est.) |
| நபர்வரி மொ.உ.உ | $42,000 (2009 est.) (17வது) |
| துறைவாரியாக மொ.உ.உ | விவசாயம் (1.6%), தொழில்துறை (61.8%), சேவைகள் (36.6%) (2008 est.) |
| பணவீக்கம் (நு.வி.கு) | 1.5% (2009 est.) |
| தொழிலாளர் எண்ணிக்கை | 3.168 மில்லியன் (2009 est.)  |
| தொழில் வாரியாகத் தொழிலாளர் எண்ணிக்கை | விவசாயம் (7%), தொழில்துறை (15%), Services (78%) (2000 est.) |
| வேலையின்மை | 12.7% (2008) |
| முக்கிய தொழில்துறை | பெட்ரோலியம் and Petrochemicals, மீன் பிடித் தொழில், அலுமினியம், சிமெந்து, உரம், Commercial Ship Repair, கட்டுமானப் பொருட்கள், Boat Building, கைத்தொழில், துணி |
| தொழில் செய்யும் வசதிக் குறியீடு | 33வது |
| வெளிக்கூறுகள் |
| ஏற்றுமதி | $174 பில்லியன் f.o.b. (2009 est.) |
| ஏற்றுமதிப் பொருட்கள் | பெட்ரோலியம், இயற்கை எரிவளி, மறுஏற்றுமதி, உளர் மீன், பேரிச்சம் பழம் |
| முக்கிய ஏற்றுமதி உறவுகள் | ஜப்பான் 26.5%, தென் கொரியா 10.9%, இந்தியா 10.7%, ஈரான் 7.5%, தாய்லாந்து 6.1%, பாக்கித்தான் 4.7% (2008) |
| இறக்குமதி | $141 பில்லியன் f.o.b. (2009 est.) |
| இறக்குமதிப் பொருட்கள் | Machinery and Transport Equipment, வேதிப்பொருள், உணவு |
| முக்கிய இறக்குமதி உறவுகள் | சீன மக்கள் குடியரசு 12.9%, இந்தியா 12%, அமெரிக்க ஐக்கிய நாடு 8.6%, ஜப்பான் 6%, துருக்கி 4.4%, இத்தாலி 4.2% (2008) |
| மொத்த வெளிக்கடன் | $128.6 பில்லியன் (31 திசம்பர் 2009 est.) |
| பொது நிதிக்கூறுகள் |
| பொதுக் கடன் | 47.2% of GDP (2009 est.)  |
| வருவாய் | $54.05 பில்லியன் (2009 est.) |
| செலவினங்கள் | $54.68 பில்லியன் (2009 est.) |
| ' |

ஐக்கிய அரபு அமீரகம் (சுருக்கமாக அமீரகம்) பல்வேறு துறைகளில் பொருளாதார வளர்ச்சியடைந்துள்ளது. முக்கியமாக சமூக பொருளாதாரத்தை சுட்டும்போது தனிநபர் வருமானம், தனிநபர் மின் நுகர்வு, மற்றும் மனித வளர்ச்சி சுட்டெண் ஆகியவை ஏற்றம் பெற்றுள்ளன.

2008 ஆண்டில் அமீரகம் CCASG தரப் பட்டியலில் சவூதி அரேபியாவிற்கு அடுத்ததாக இரண்டாமிடம் வகித்தது. மத்திய கிழக்கு நாடுகள்-வட ஆப்பிரிக்கா (MENA) பகுதியில் சவூதி அரேபியா மற்றும் ஈரானிற்கு அடுத்ததாக மூன்றாமிடமும் உலக அளவில் 38வது இடமும் வகித்தது.

நாட்டின் மொஉஉற்பத்தியின் சரியான வளர்ச்சி விகிதம் ஏற்றமும் இறக்கமுமாக இருந்தால், அனைத்து புள்ளியியல் தகவல்களும் அமீரகம் உலகளவில் தற்போது வேகமாக வளரும் பொருளாதாரத்தைக் கொண்டுள்ளதாக சொல்கின்றன. நிதி மற்றும் தொழில்துறை அமைச்சகத்தின் அறிக்கையின் படி மொஉஉ 2006ல் $175 பில்லியனாக இருந்தது (35 சதவீதம் வளர்ச்சி). இது 2005ல் 130 பில்லியனாக இருந்த்து குறிப்பிடத்தக்கது.

அமீரகம் இயற்கை வளங்களின் வருமானத்தை மட்டும் நம்பியிருக்கவில்லை. பெட்ரோலியம் மற்றும் இயற்கை வாயு ஏற்றுமதி நாட்டின் பொருளாதார வளர்ச்சியில் பெரும் பங்காற்றுகின்றன. குறிப்பாக அபுதாபியின் முக்கிய ஆதாரமாக இவை உள்ளன. அதீத கட்டுமான வளர்ச்சி, விரிவடையும் உற்பத்தி, சேவை சார்ந்த தொழில்கள் ஆகியவை அமீரகத்தின் முக்கிய பல்தரப்பட்ட பொருளாதாரமாகும். நாடுமுழுவதும் தற்போது 350 பில்லியன் டாலர் பெறுமான கட்டுமான திட்டங்கள் நடைபெறுகின்றன. அமீரகம் உலக வர்த்தக அமைப்பின் உறுப்பினராக உள்ளது..

## மேற்கோள்கள்
# ஆசியபசிபிக் பொருளாதார கூட்டமைப்பின் இளைஞர் அறிவியல் விழா

| ஆ.ப.பொ.கூ. இளைஞர் அறிவியல் விழா APEC Youth Science Festival |
| --- |
| வகை | அறிவியல் கண்காட்சி |
| மிக அண்மைய | 4 ஆவது ஆசிய-பசிபிக் பொருளாதார கூட்டுறவு அமைப்பின் இளைஞர் அறிவியல் விழா  : இயற்கையிலிருந்து தொழில் நுட்பம் |
| ஆசிய-பசிபிக் பொருளாதார கூட்டுறவு அமைப்பு |

**ஆசியபசிபிக் பொருளாதார கூட்டமைப்பின் இளைஞர் அறிவியல் விழா(APEC Youth Science Festival)* என்பது ஆசிய-பசிபிக் பொருளாதார கூட்டுறவு அமைப்பு நடத்தும் ஓர் அறிவியல் கண்காட்சி ஆகும். அறிவியல் தொழில்நுட்பத்தில் ஆர்வமுள்ள 15 முதல் 18 வயதுடைய இளையவர்களுக்கு இவ்விழா நடத்தப்படுகிறது. கற்றலுக்கான கலாச்சார தடைகளை உடைத்தல் இவ்விழா நடத்தப்படுவதன் நோக்கமாகும். முதன்முதலாக இவ்விழா 1998 ஆம் ஆண்டு சியோல் நகரில் நடைபெற்றது.

1996 ஆம் ஆண்டு நவம்பர் 13 அன்று நடைபெற்ற இரண்டாவது ஆசிய-பசிபிக் பொருளாதார கூட்டுறவு அறிவியல் மற்றும் தொழில் நுட்ப மாநாட்டில் கொரியா குடியரசின் தலைவர் ஆ.ப. பொ. கூ. இளைஞர் அறிவியல் விழாவை நடத்த வேண்டுமென முன்மொழிந்தார்.

## விழாக்கள்

| ஆண்டு | இடம் | பெயர் |
| --- | --- | --- |
| 1998 | சியோல், தென் கொரியா | சியோலிலிருந்து அஞ்சல் அட்டைகள் |
| 2000 | சிங்கப்பூர் | சிங்கப்பூரில் ஏழு நாட்கள்  |
| 2004 | பீகிங், சீனா | அறிவியல், இளையோரும் எதிர்காலமும்  |
| 2011 | பதும் தானி , தாய்லாந்து | இயற்கையிலிருந்து தொழில் நுட்பம் |

## மேற்கோள்கள்

## புற இணைப்புகள்

*
# இந்தியா-ஜப்பான் உறவுகள்

**இந்தியா-சப்பான் உறவுகள்**|  |
|  |  |
|  **இந்தியா** |  **சப்பான்** |

இந்தியாவும் சப்பானும் காலம்காலமாக நல்லுறவுகளைப் பேணிவந்திருக்கின்றன. நூற்றாண்டுகளாக இந்தியாவும் சப்பானும் கலாச்சார பரிமாற்றங்களை பகிர்ந்துள்ளன. குறிப்பாக சப்பானின் முக்கிய சமயமான புத்த மதம் இந்தியாவில் பிறந்த புத்தரால் உருவாக்கபட்டதாலும் அதிக பிணைப்புகளை கொண்டுள்ளதற்கு ஒரு காரணமாக உள்ளது. இரண்டாம் உலகப்போரின் போது சப்பானின் இராணுவமும் சுபாசு சந்திர போசின் தலைமையில் துவங்கப்பட்ட இந்திய இராணுவத்துடன் கூட்டமைத்து பிரித்தானியப் படையை எதிர்த்தது. இந்தியாவின் கட்டமைப்புப் பணிகளுக்கு அதிகம் நிதியுதவி செய்யும் நாடுகளில் சப்பானும் முன்னிலையில் உள்ளது. தில்லி மும்பை இடையிலான தொழில்துறைக் கட்டமைப்புக்கு உதவியது.

சப்பானிய நிறுவனங்களான சோனி, டொயோட்டா, ஓண்டா போன்றவை இந்தியாவில் உற்பத்தி மையங்களை அமைத்துள்ளன. சப்பான் நிறுவனங்களுக்கு இந்தியா முக்கிய வியாபார சந்தையாக விளங்குகிறது. சப்பானின் கார் தயாரிப்பு நிறுவனமான சுசூக்கி இந்தியாவில் கூட்டு நிறுவனமாக மாருதி சுசூக்கி என்கிற பெயருடன் கார் தயாரிப்பு தொழிற்சாலையை நிறுவியுள்ளது.

## வர்த்தக உறவுகள்

இந்தியாவும் ஜப்பானும் 2011-ல் ஒருங்கிணைந்த சுதந்திர வர்த்தக உடன்பாடு செய்துகொண்டன . ஆனால் அதன் பிறகும் இரு நாடுகளுக்கும் இடையிலான வர்த்தகம் அதிகரிக்கவில்லை.உதாரணமாக , 2012-13-ல் ஜப்பான் இந்தியா இடையிலான இருதரப்பு வர்த்தக மதிப்பு சுமார் ரூ. 1,11,660 பில்லியனாக இருந்தது. ஆனால், இது இந்தியாவின் மொத்த வர்த்தக மதிப்போடு ஒப்பிட்டால் 2.2% முதல் 2.5%தான். அதுவும் ஜப்பானின் மொத்த வர்த்தக மதிப்போடு ஒப்பிட்டால் வெறும் 1%தான்.

## பாதுகாப்பு தொடர்பான உறவுகள்

2014 ஆம் ஆண்டு நடைபெற்ற இந்திய குடியரசு தின விழாவில் சிறப்பு விருந்தினராக ஜப்பான் பிரதமர் சின்சோ அபே கலந்துகொண்டார். அவர் வருகையின்போது எடுக்கப்பட்ட முடிவுகளில், ‘ஜப்பானில் புதிதாக நிறுவப்பட்டுள்ள தேசியப் பாதுகாப்பு ஆணையத்துடன் இந்திய தேசியப் பாதுகாப்பு ஆலோசகர் அடிக்கடி ஆலோசனை கலப்பது’ என்ற முடிவும் அடங்கும் . இந்தியக் கடற்படையும் ஜப்பானியக் கடற்படையும் 2013-ல் சென்னை அருகில் கடலில் கூட்டாகப் போர்ப் பயிற்சியில் ஈடுபட்டன. இம்மாதிரியான கூட்டுப் போர் ஒத்திகைகளை இனி தொடர்ந்து அடிக்கடி மேற்கொள்ளும் முடிவும் எடுக்கப்பட்டது.

## மேற்கோள்கள்

## வெளியிணைப்புகள்

* ஜப்பான்-இந்தியா உறவுகள் ஜப்பான் வெளிவிவகாரத்துறை அமைச்சு
* Japan keen on stepping up ties with India
# அமைச்சர்

**அமைச்சர்** எனப்படுபவர், தேசிய அல்லது பிரதேச அரசுகளில் குறித்த துறைகளுக்குப் பொறுப்பான பதவியை வகிக்கும் ஒரு அரசியல்வாதி ஆவார். அமைச்சர் பதவி மூத்த அமைச்சர், இணை அமைச்சர், துணை அமைச்சர் எனப் பல மட்டங்களில் உண்டு. மூத்த அமைச்சர்கள் அல்லது அமைச்சர்கள் அரசின் அமைச்சரவையில் உறுப்பினராக இருப்பர். அரசாட்சி முறைமையைப் பொறுத்து அமைச்சரவையின் தலைவராக, அரசர், ஆளுநர் நாயகம், பிரதம அமைச்சர், அல்லது சனாதிபதி இருப்பார்.

## தெரிவு

நாடாளுமன்ற அரசாட்சி முறைமை உள்ள நாடுகளில், குறிப்பாக வெசுட்மின்சிட்டர் முறையைப் பின்பற்றும் நாடுகளில் அமைச்சர்கள் மக்களால் தெரிவு செய்யப்பட்ட சட்டவாக்க அவையில் இருந்து தெரிவு செய்யப்படுகின்றனர். மக்களால் நேரடியாகத் தெரிவு செய்யப்படும் கீழவையையும், மக்களால் நேரடியாகத் தெரிவு செய்யப்படாத மேலவையையும் கொண்டுள்ள சில நாடுகளில், கீழவையில் இருந்து மட்டுமன்றி மேலவையில் இருந்தும் அமைச்சர்கள் தெரிவு செய்யப்படுவதுண்டு. நாடாளுமன்ற முறையைக் கடைப்பிடிக்கும் நாடுகளில் அமைச்சர்களைப் பிரதம அமைச்சரே தெரிவு செய்கிறார்.

சனாதிபதி முறையைக் கொண்டுள்ள ஐக்கிய அமெரிக்கா, மெக்சிக்கோ போன்ற நாடுகளில் அமைச்சர்கள் செயலாளர்கள் என அழைக்கப்படுகின்றனர்.

## மேற்கோள்கள்
# பகாவ் மொழி

| பகாவ் மொழி |
| --- |
| Kajan Bahau Language |
| Bahasa Bahau |
| நாடு(கள்) |  இந்தோனேசியா |
| பிராந்தியம் | போர்னியோ |
| இனம் | பகாவ் மக்கள் |
| தாய் மொழியாகப் பேசுபவர்கள் | 19,000  (2007) |
| மொழிக் குடும்பம் | ஆஸ்திரோனீசிய* மலாய-பொலினீசியம்
	+ வடக்கு போர்னியோ மொழிகள்
		- காயான் - மூரிக் மொழிகள்
			* காயான் மொழி–மூரிக் காயான் மொழி
				+ காயான் மொழி
					- **பகாவ் மொழி**
 |
| மொழிக் குறியீடுகள் |
| ISO 639-3 | bhv |
| மொழிக் குறிப்பு | baha1257 |

**பகாவ் மொழி**, (மலாய்: *Bahasa Bahau*; ஆங்கிலம்: *Bahau Language*); என்பது இந்தோனேசியா, கிழக்கு கலிமந்தான் மேற்கு கூத்தாய் மாநிலத்தில் முரூட்டு மொழி பேச்சு வழக்கினைச் சார்ந்த மொழியாகும். இருப்பினும் காயான் - மூரிக் மொழிகள் *(Kayan–Murik)* குடும்பத்தைச் சேர்ந்த காயான் மொழியையும் பகாவ் மொழி சார்ந்துள்ளது.

பகாவ் மொழி போர்னியோ பகாவ் மக்களின் (*Bahau People*) முதன்மை மொழி என அறியப்படுகிறது.

## பகாவ் மக்கள்

போர்னியோ தீவில் பகாவ் மொழி பேசும் பகாவ் இனமக்கள் வாழும் இடங்கள்:

* லோங் இராம் மாவட்டம், கிழக்கு கலிமந்தான் மேற்கு கூத்தாய் மாநிலம்
* லோங் பாகும் மாவட்டம், கிழக்கு கலிமந்தான் மேற்கு கூத்தாய் மாநிலம்
* லோங் பகாங்காய் மாவட்டம், கிழக்கு கலிமந்தான் மகாகாம் மாநிலம்

## மேலும் காண்க

* ஆஸ்திரோனீசிய மொழிகள்
* இந்தோனேசிய மொழி
* கெலாபிட் மொழி

## மேற்கோள்

## மேலும் படிக்க

* Richards, Anthony (1981). *An Iban-English Dictionary*. New York: Oxford University Press.
* Asmah Haji Omar (1969). *The Iban Language of Sarawak: A Grammatical Description* (PhD thesis). SOAS University of London.
* Indigenous Communities and Languages of Sarawak, Malaysia; Coauthored by ASMAH HAJI OMAR dan NORAZUNA NORAHIM (2020); ISBN: 9789834926144
* Jalai Jako' Iban: A basic grammar of the Iban language of Sarawak; ASIN ‏ : ‎ B0006FECRQ; Publisher ‏ : ‎ Klasik Pub. House (January 1, 1999)

## வெளி இணைப்புகள்

‎
# டூசுன் மொழி

| டூசுன் மொழி Boros Dusun Bunduliwan Dusun Language |
| --- |
|  |
| நாடு(கள்) |  மலேசியா  புரூணை |
| பிராந்தியம் | சபா, சரவாக், லபுவான் |
| இனம் | டூசுன் மக்கள், கடசான் மக்கள் |
| தாய் மொழியாகப் பேசுபவர்கள் | தெரியவில்லை (1,40,000 டூசுன் மொழி காட்டப்பட்டது: 1991) 1,00,000 மற்ற பேச்சுவழக்கு இன மக்கள் (1981–2000) |
| மொழிக் குடும்பம் | ஆஸ்திரோனீசிய* மலாய-பொலினீசியம்
	+ வடக்கு போர்னியோ
		- சபா மொழிகள்
			* டூசுன் பிசாயா
				+ டூசுன்
					- **டூசுன் மொழி Boros Dusun Bunduliwan Dusun Language**
 |
| மொழிக் குறியீடுகள் |
| ISO 639-3 | ஐ.எசு.ஓ 639-3 |
| மொழிக் குறிப்பு | cent2100 |

**டூசுன் மொழி**, (மலாய்: *Bahasa Dusun*; ஆங்கிலம்: *Central Dusun* அல்லது *Dusun Language* அல்லது *Bunduliwan*; டூசுன் மொழி: *Boros Dusun*); என்பது மலேசியா, சபா மாநிலத்தில் உள்ள டூசுன் மக்களின் (*Dusun People*) பேச்சு வழக்கினைச் சார்ந்த மொழியாகும். அத்துடன், இந்த மொழியைச் சபா மாநிலத்தைச் சேர்ந்த கடசான் மக்களும் (*Kadazan People*) பயன்படுத்துகின்றனர்.

இந்த பேச்சுவழக்கு, குரோக்கர் மலைத்தொடரின் (*Crocker Range*) புண்டு (*Bundu*) மற்றும் லிவான் (*Liwan*) பள்ளத்தாக்குகளில் உள்ள மக்களாலும் அதிகமாய்ப் பேசப்படுகின்றது. ரானாவ் (*Ranau*), தம்புனான் (*Tambunan*), கெனிங்காவ் (*Keningau*) மாவட்டங்கள்; புண்டு-லிவான் பள்ளத்தாக்குப் பகுதிகளில் உள்ளன.

சபாவின் பூர்வீக மக்களில் முதன்மை வகிப்பவர்கள் கடசான் மக்கள், டூசுன் மக்கள் ஆகும். இவர்களுக்கு அடுத்த நிலையில் பஜாவு மக்கள், மூருட் மக்கள் உள்ளனர்.

## டூசுன் மொழி வரிவடிவம்

டூசுன் மொழி 22 இலத்தீன் (*Latin Alphabet*) எழுத்துக்களைப் பயன்படுத்தி எழுதப்படுகிறது:

* A B D G H I K L M N O P R S T U V W Y Z

டூசுன் மொழி எழுத்துக்கள் "பிமாடோ" (*Pimato*) என்று அழைக்கப் படுகின்றன.

## சொல்லகராதி

எண்கள்| தமிழ் | ஆங்கிலம் | டுசுன் |
| --- | --- | --- |
| ஒன்று | one | iso |
| இரண்டு | two | duo |
| மூன்று | three | tolu |
| நான்கு | four | apat |
| ஐந்து | five | limo |
| ஆறு | six | onom |
| ஏழு | seven | turu |
| எட்டு | eight | walu |
| ஒன்பது | nine | siam |
| பத்து | ten | hopod |
| நூறு | hundred | hatus |
| ஆயிரம் | thousand | soriong |

## மேற்கோள்

## வெளி இணைப்புகள்

* Kadazandusun Language Foundation
* Kadazandusun Online Vocabulary Sharing
* Numbers in Dusun (Dynamic)

## மேலும் காண்க

குரோக்கர் தேசியப் பூங்கா

‎
# குஜராத்தி

குஜராத்தி எழுத்து வடிவில் “குஜராத்தி” என்ற சொல்**குசராத்தி** இந்திய-ஆரிய மொழிக்குடும்ப மொழிகளில் ஒன்றாகும். இந்தியாவின் உத்தியோகபூர்வ மொழிகளில் ஒன்றாகும். இம்மொழி இந்தியாவின் குசராத்து மாநிலத்தில் பெரும்பாலும் பேசப்படுகிறது. மொத்தம் 46 மில்லியன் மக்களால் பேசப்படும் இது உலகில் அதிகம் பேசப்படும் மொழிகள் பட்டியலில் 23 ஆவது இடத்தில் இருக்கிறது. இது ஒப்பிட்டளவில் புதிய மொழியாகும். ஏறத்தாழப் பன்னிரண்டாம் நூற்றாண்டளவில் தோன்றியதாகக் கருதப்படுகிறது. இதன் இலக்கண அமைப்பு பிற இந்தோ ஆரிய மொழிகளான பஞ்சாபி, நேபாளி, இந்தி, பெங்காலி மராத்தி போன்றவற்றை ஒத்தது. சில திராவிட மொழி இயல்புகளும் உள்ளன.

## மேற்கோள்கள்
# நிறுத்தக்குறிகள்

**நிறுத்தக்குறிகள்** (*punctuation marks*) பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.

பரவலாகப் பயன்பாட்டில் உள்ள நிறுத்தக்குறிகள் பின்வருவன:

1. கால்புள்ளி (தமிழ் நடை) – (,)
2. அரைப்புள்ளி (தமிழ் நடை) – (;)
3. முக்கால்புள்ளி (தமிழ் நடை) -(:)
4. முற்றுப்புள்ளி (தமிழ் நடை) – (.)
5. புள்ளி (தமிழ் நடை) – (.)
6. முப்புள்ளி (தமிழ் நடை) – (…)
7. கேள்விக்குறி (தமிழ் நடை) -(?)
8. உணர்ச்சிக்குறி (தமிழ் நடை) – (!)
9. இரட்டை மேற்கோள்குறி (தமிழ் நடை) – (" ")
10. ஒற்றை மேற்கோள்குறி (தமிழ் நடை) – (' ')
11. தனி மேற்கோள்குறி (தமிழ் நடை) – ( ' )
12. மேற்படிக்குறி (தமிழ் நடை) – ( " )
13. பிறை அடைப்பு (தமிழ் நடை) – ( )
14. சதுர அடைப்பு (தமிழ் நடை) – [ ]
15. இணைப்புக்கோடு; இணைப்புக்கோடு (தமிழ் நடை); இடைக்கோடு - ( - )
16. சாய்கோடு (தமிழ் நடை) – (/)
17. அடிக்கோடு (தமிழ் நடை) – (\_)
18. உடுக்குறி (தமிழ் நடை) – (\*)

## சான்றுகள்

1. இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்), *தமிழ் நடைக் கையேடு*, சென்னை: அடையாளம், . Aleem

## மேற்கோள்கள்
# கையொப்பம்

மகாத்மா காந்தி இன் கையொப்பம்
ஒரு **கையொப்பம்** என்பது கையால் எழுதப்பட்ட ஒருவரது பெயரை அல்லது புனைப்பெயரை காண்பிப்பது ஆகும். இது குறிப்பிட்ட நபர் எழுதும் ஆவணங்களில் அடையாளம் மற்றும் ஆதார நோக்கத்திற்காக தரப்படுகிறது. இவ்வாறு கையெழுத்து இட்டவரை ஆவணங்கள் *ஒப்பமிட்டவர்* எனக் குறிக்கின்றன. யாரால் உருவாக்கப்பட்டது என்று அவரது கையொப்பத்துடன் காணப்படும் படைப்புகள் *கையொப்பப் படைப்பு* எனப்படுகிறது. பொதுமக்களுடன் தொடர்புள்ள சிறப்பு நபர்களின் கையெழுத்தைப் பெற்று சேகரிப்பது ஒரு பொழுதுபோக்காக உள்ளது. இவ்வாறு இடப்படும் கையெழுத்து சட்டப்படி செல்லும் கையெழுத்து போலன்றி கலைநயத்துடன் அமைந்திருக்கும்.

## கையெழுத்தின் வகைகளும் பயன்பாடுகளும்

கையெழுத்தொன்றின் வழமையான பயன்பாடு சட்டச்சான்று உரைப்பதாக உள்ளது: இதன்மூலம்

1. ஆவணத் தோற்றம் (அடையாளம்) --யார் உருவாக்கியது
2. ஆவண படைப்பாளியின் எண்ணம் (நோக்கம்) -- ஏன்

ஆகியவற்றிற்கு சான்று பகர்கின்றது.
எடுத்துக்காட்டாக, பல ஒப்பந்தப் புள்ளிகளில் கையொப்பம் ஒப்பந்தக்காரரின் அடையாளத்தை மட்டுமல்லாது ஒப்புக்கொள்ளப்பட்ட விவரங்களுக்கும் நன்கு அறிந்து ஒப்புதல் தெரிவித்தமைக்கும் சான்றாக உள்ளது.

பல நாடுகளில் கூடுதல் சட்டநிலையாக சான்றுறுதி வழக்கறிஞர் முன்னிலையில் கையொப்பம் பதிவது வழக்கத்தில் உள்ளது. எழுத்தறிவில்லாதவர்கள் தங்கள் இடதுகை பெருவிரல் ரேகையை, **கை நாட்டு**, கையொப்பத்திற்கு மாற்றாகப் பயன்படுத்தவும் சில நாட்டுச் சட்டங்கள் அனுமதிக்கின்றன.
# சித்திரத்தையல்

19 ஆம் நூற்றாண்டின் ஆர்மேனியன் திருமண ஆடை மீது அழகிய தங்க சித்திர வேலைப்பாடு.
**சித்திரத்தையல்** அல்லது **பூப்பின்னல்** (*embroidery*) என்பது, சித்திர வேலைப்பாடுடன் கூடிய கைவினைச் செயலாகும். ஊசி மற்றும் நூல் (*Yarn*), 'நூல் துணி', அல்லது பிற பொருள்களை அலங்கரிக்கும் நேர்த்தியான கைப்பணியாகக் கருதப்படுகிறது. சித்திர வேலைப்பாடுகள், 'உலோக கீற்றுகள்' (*metal strips*), முத்துக்கள் (*pearls*), மணிகள் (*beads*), இறகுகள் (*quills*), மற்றும் 'வட்டுக்கள்', (*sequins*) போன்ற பொருள்களைக் கொண்டு ஒருங்கிணைத்துச் செய்யப்படும் கலை மிளிரும் கைப்பணியாகும்.

## இந்தியாவில் இக்கலை

இந்தியாவில் சித்திரத் தையற்கலையானது, வரலாற்று முற்காலத்திலிருந்தே பயிலப்பட்டு வந்துள்ளது. சிந்துவெளி நாகரிக மக்கள், இக்கலையைப் பயின்று வந்ததாகவும், மேலும், சித்திரத் தையலுக்குப் பயன்படும் ஊசிகள் அங்கு கிடைத்துள்ளதாகவும், சிந்துவெளிப் பதுமைகளில் சித்திரத் தையலின் ஆடைகள் கண்டறியப்பட்டுள்ளது.

## சான்றாதாரங்கள்
# நீகர் எனப்படும் சிமியோன்

**நீகர் எனப்படும் சிமியோன்** என்பவர் திருத்தூதர் பணிகள் நூலில் குறிப்பிடப்படும் நபர் ஆவார். திருத்தூதர் பணிகள் 13:1இன் படி இவர் அந்தியோக்கியா நகர திருச்சபையில் இருந்த இறைவாக்கினர்கள் மற்றும் போதகர்களுள் ஒருவர்.

> அந்தியோக்கிய திருச்சபையில் பர்னபா, நீகர் எனப்படும் சிமியோன், சிரோன் ஊரானாகிய லூக்கியு, குறுநில மன்னன் ஏரோதுவுடன் வளர்ந்த மனாயீன், சவுல் ஆகியோர் இறைவாக்கினராகவும், போதகராகவும் இருந்தனர்.
>
> — திருத்தூதர் பணிகள் 13:1

நீகர் என்னும் சொல்லுக்கு கருப்பர் என்பது பொருள்.

## மேற்கோள்கள்
# பேச்சுணரி

**பேச்சுணரி** (Speech Recognition) என்பது பேச்சை கணினிக்கு புரியும்படியான உள்ளீடாக மாற்றும் ஒரு நுட்பம் ஆகும்.

பேசுவதை தட்டச்சு செய்வது, பேச்சால் கணினியை கட்டுப்படுத்துவது, கணினியுடன் ஊடாடுவது என பலதரப்பட்ட பயன்பாடுகள் இதற்கு உண்டு.

பேச்சுனரி தொழில்நுட்பம் முதிர்ச்சி அடையும் பொழுது நிகழ்நேர பெறிமுறை மொழிபெயர்ப்பையும் இது சாத்தியமாக்கலாம்.

## வெளி இணைப்புகள்

### தமிழ் பேச்சுணரி

* A bilingual speech recognition system for English and Tamil - Kumar, C.S.; Foo Say Wei
# ஆத்திரேலிய ஆங்கிலம்

**வீட்டில் ஆங்கிலம் மட்டுமே பேசும் மக்களின் சதவீதம், 2021ஆத்திரேலிய ஆங்கிலம்** (*Australian English*, **AuE**, **AusE**, **en-AU**) என்பது ஆத்திரேலியாவில் பரவலாகப் பேசப்படும் ஆங்கில மொழியைக் குறிக்கும்.

ஆத்திரேலியாவில் ஆங்கில மொழியானது 1788 ஆம் ஆண்டில் நியூ சவுத் வேல்சில் (நிசவே) பிரித்தானியக் குற்றவாளிகளின் காலனி நிறுவப்பட்டதில் இருந்து சிறிது காலத்திலேயே பிரித்தானிய ஆங்கிலத்தில் இருந்து வேறுபட ஆரம்பித்தது. இங்கு அனுப்பப்பட்ட பிரித்தானியக் குற்றவாளிகள், லண்டனில் இருந்து கொக்னிகள் உட்படப், பலர் இங்கிலாந்தின் பல்வேறு பெரு நகரங்களைச் சேர்ந்தவர்கள். இவர்களுடன், நிருவாகிகள், இராணுவத்தினர், போன்றோர் தமது குடும்பத்தினருடன் வந்து இணைந்தனர். ஆனாலும், குற்றவாளிகளின் பெரும்பகுதியினர் ஐரியர்கள் ஆவார். இவர்களில் குறைந்தது 25 விழுக்காட்டினர் அயர்லாந்தில் இருந்தும், வேறு பலர் ஆங்கிலம் பேசாத வேல்ஸ், ஸ்கொட்லாந்து ஆகிய பகுதிகளில் இருந்து வந்தவர்கள். பெரும்பாலான குற்றவாளிகள் ஆங்கிலத்தைப் பேசாதவர்கள் ஆவர். ஆங்கிலம் பேசுவோரின் பெரும்பாலானோர் தென்கிழக்கு இங்கிலாந்தைச் சேர்ந்த கொக்னிகள் ஆவர். 72% மக்கள் வீட்டில் இம்மொழியினைப் பேசுகின்றனர்.

## மேற்கோள்கள்

## வெளி இணைப்புகள்

* Australian National Dictionary Centre
* The Australian National Dictionary Online பரணிடப்பட்டது 2012-01-16 at the வந்தவழி இயந்திரம்
# தோடம்பழம்

| நரங்கி /Orange |
| --- |
|  |
| நரங்கி |
| உயிரியல் வகைப்பாடு |
| திணை: | தாவரம் |
| தரப்படுத்தப்படாத: | பூக்கும் தாவரம் |
| தரப்படுத்தப்படாத: | இருவித்திலைத் தாவரம் |
| தரப்படுத்தப்படாத: | ரோசித்கள் |
| வரிசை: | *Sapindales* |
| குடும்பம்: | *Rutaceae* |
| பேரினம்: | *தோடை* |
| இனம்: | C. × sinensis |
| இருசொற் பெயரீடு |
| Citrus × sinensis (L.) Osbeck |

**தோடம்பழம், நரங்கி** அல்லது **ஆரஞ்சுப்பழம்** என்பது *சிட்ரஸ் x சினேசிஸ்* (*Citrus × sinensis*) பேரினத்தைச் சேர்ந்த ஒரு பழம் ஆகும். செம்மஞ்சள் நிறக் கோள வடிவ, சாறுள்ள பழம் இது. இதன் மரங்கள் 10 மீ உயரம் வரை வளரக்கூடியன.

இது வெப்ப, மிதவெப்பப் பகுதிகளில் அதிகமாக விளைகிறது, ஆரஞ்சு மரம் குட்டையாக புதர்போன்று அடர்த்தியாக இருக்கும். மென்மையான இலைகளையும் சிறிய வெண்மை நிறப் பூக்களையும் உடையது. இப்பூக்கள் ஒருவகை மணமுள்ளவை, ஆரஞ்சு என்பது ஒரு நிறத்தைக் குறிக்கும் பெயராக அமைந்திருப்பினும் ஆரஞ்சுப் பழங்கள் சிறு சிறு நிற வேறுபாடுகளுடன் காணப்படுகின்றன. இதன் மேல் தோல் உள்ளே இருக்கும் பழச்சுளைகளுடன் ஒட்டியும் ஒட்டாமலும் இருக்கும். இதனால் பழத்தை எளிதாக உரிக்க இயலும். சுளையாகவும் சாப்பிடலாம். சாறாகப் பிழித்தும் அருந்தலாம்.

ஆரஞ்சுப் பழம் ஆண்டு முழுமையும் விளையக்கூடியது. ஒரு மரம் ஆண்டுக்குச் சராசரியாக ஆயிரம் பழங்கள் தரும். அறிவியல் ஆய்வின் விளைவாக ஒட்டு முறையில் புதிய கலப்பின வகைகள் உருவாக்கப்பட்டு வருகின்றன. இதன் மூலம் மிக அதிகமான விளைச்சலும் நிறைய சாறும் பெறமுடிகின்றது; சுவையும் கூடுதலாக உள்ளது. இக்கலப்பினங்கள் அளவிலும் வடிவிலும் நிறத்திலும் மணத்திலும்கூட வேறுபடுகின்றன.

ஆரஞ்சுப் பழத்தின் அனைத்துப் பகுதிகளுமே பயன்படுகின்றன, இதன் மணமுள்ள பூக்களிலிருந்து வாசனைத் திரவியங்கள் தயாரிக்கப்படுகின்றன. பழத்தோலிலிருந்து எண்ணெயும் பழத்திலிருந்து ஒருவகை மதுவும் தயாரிக்கிறார்கள்.

எலுமிச்சை, நாரத்தை (கடாரங் காய்), சாத்துக்குடி, கமலா ஆரஞ்சு, பப்ளி மாஸ் ஆகிய பழங்கள் ஆரஞ்சு இன வகையைச் சேர்ந்தவைகளாகும். இவற்றில் சில புளிக்கும்.

## பயன்கள்

இப்பழங்களில் வைட்டமின் சி ஊட்டச்சத்து செறிவுடன் கிடைக்கும். தோடம்பழங்களில் B ஊட்டச்சத்தும், சாம்பரம் (potassium) உள்ளன. தோடம்பழம் வகைகளில் கமலாப்பழம் (Citrus reticulata/loose jacket orange), சாத்துக்குடி, பம்பளிமாசு (Citrus maxima/pomelo/grapefruit), கிச்சிலிப்பழம் (Citrus aurantium/bitter orange) ஆகியவை பிரபலமானவை.

தோடம்பழங்களில் பல மருத்துவ ரீதியான நன்மைகள் உள்ளன. புண்களை விரைவாக ஆற்றுதல், இதய நலம், புற்றுநோய்த் தடுப்பு, முதுமை மந்தல் (de-aging) ஆகிய பண்புகளை இப்பழங்கள் கொண்டுள்ளன. இப்பழங்களில் "பி" ஊட்டச்சத்து உடையதால் பிறவிக்குறைபாடுகள், இதயநோய்களை எதிர்க்கும் குணங்கள் கொண்டுள்ளன. தோடம்பழத்தில் உள்ள வைட்டமின் "சி" தடுமனை தடுக்கவல்லது. தோடம்பழத்தில் வைட்டமின் "சி" மட்டும் இல்லாமல், வைட்டமின் "ஏ" மற்றும் "பி" ஆகிய வைட்டமின்களும் கால்சியம் உள்ளிட்ட தாது உப்புக்களும் செறிந்து காணப்படுகின்றன.

## குறிப்புகள்
# நாடோடிப் பேரரசு

**நாடோடிப் பேரரசு** என்பது வில்களைப் பயன்படுத்திய, குதிரையில் சவாரி செய்த, நாடோடி மக்களால் ஐரோவாசியப் புல்வெளியில் செம்பண்டைய காலம் (சிதியா) முதல் ஆரம்ப நவீன காலம் (சுங்கர் கானரசு) வரை உருவாக்கப்பட்ட பேரரசு ஆகும். இது **புல்வெளிப் பேரரசு, நடு** அல்லது **உள் ஆசியப் பேரரசு** என்றும் அழைக்கப்படுகிறது. நிலையாக ஓரிடத்தில் வாழாத அரசியல் அமைப்புகளின் மிக முக்கியமான உதாரணம் இந்த நாடோடிப் பேரரசுகள் ஆகும்.

ஒரு வெல்லப்பட்ட நிலையான நாட்டின் உட்பகுதியில் ஒரு தலைநகரத்தை நிறுவுவதன் மூலம் சில நாடோடிப் பேரரசுகள் உருவாகும். அந்த நாடோடியல்லாத சமூகத்தின் அதிகார வர்க்கத்தினர் மற்றும் வணிக வளங்கள் சுரண்டப்படும். இத்தகைய காட்சியில் உண்மையான நாடோடி அரசாங்கமானது கலாச்சார ரீதியாக வெல்லப்பட்ட நாட்டின் கலாச்சாரத்துடன் ஒருங்கிணைகிறது. இறுதியில் ஆட்சியிலிருந்து தூக்கி எறியப்படுகிறது. இப்னு கல்தூன் (1332-1406) இதே போன்ற ஒரு சுழற்சியை சிறிய அளவில் 1377 ஆம் ஆண்டு தனது அசபியா கோட்பாட்டில் கூறியுள்ளார்.

ஆரம்ப நடுக் காலத்திலிருந்த வரலாற்றாளர்கள் இத்தகைய அரசியல் அமைப்புகளைக் கானரசுகள் என்று கூறினர். இச்சொல் இந்த அரசுகளின் ஆட்சியாளர்களின் பட்டமான கான் என்ற சொல்லில் இருந்து உருவானது ஆகும். 13ஆம் நூற்றாண்டில் மங்கோலியப் படையெடுப்புகளுக்குப் பிறகு ஓர்டா என்ற சொல்லும் பயன்பாட்டுக்கு வந்தது. உதாரணமாக தங்க நாடோடிக் கூட்டமானது ஆங்கிலத்தில் கோல்டன் கோர்டு என்று அழைக்கப்படுகிறது. ஓர்டா என்ற சொல் மருவி கோர்டு என்றானது.

## உசாத்துணை
# ககான்

|  |
| --- |
| க கான் |
| பழைய துருக்கியம் |
| இலத்தீன் எழுத்துக்கள்: | kaɣan |
| துருக்கியம் |
| இலத்தீன் எழுத்துக்கள்: | kağan |
| இலத்தீன் எழுத்துக்கள்: | hakan |
| காசாக்கு |
|  சிரில்லிக் எழுத்துமுறை: | қаған |
| இலத்தீன் எழுத்துக்கள்: | qağan |
| உருசியம் |
|  சிரில்லிக் எழுத்துமுறை: | каган |
| இலத்தீன் எழுத்துக்கள்: | kagan |
| மொங்கோலியம் |
|  சிரில்லிக் எழுத்துமுறை: | хаан |
| ஒலிபெயர்ப்பு: | khaan |
| மொங்கோலியம்: | ᠬᠠᠭᠠᠨ |
| ஒலிபெயர்ப்பு: | qagan, khagan |
| அங்கேரியம் |
| இலத்தீன் எழுத்துக்கள்: | kagán |
| சீனம் |
| எளிய சீனம்: | 可汗 |
| ஹன்யு பின்யின் : | kèhán |
|  பாரசீகம் |
| பாரசீக எழுத்துக்கள்: | خاقان |
| கொரியம் |
| ஹங்குல்/ஹன்ஜா: | 가한/可汗 |
| கொரியத்தின் திருத்தப்பட்ட ரோமானியப்பதம்: | gahan |
| மெக்கேன் ரீசுவேர்: | kahan |

**க கான்** அல்லது **ககான்** (மொங்கோலியம்: хаан; மங்கோலிய எழுத்துமுறை: ᠬᠠᠭᠠᠨ, *கயன்*; ) என்பதற்கு மங்கோலிய மொழியில் பேரரசர் என்று பொருளாகும். சமமான பெண்பால் பட்டம் கதுன் ஆகும்.
**கான்களின் கான்** எனவும் இதனை மொழிபெயர்க்கலாம். இதற்கு மன்னாதி மன்னன் என்று பொருளாகும். மங்கோலியப் பேரரசின் பிரிவு காரணமாக, யுவான் வம்சத்தின் பேரரசர்கள் ககான் பட்டத்தைப் பயன்படுத்தினர். *ககான்* மற்றும் *கான்* துருக்கியில் பயன்படுத்தப்படும் பொதுவான துருக்கிய பெயர்கள் ஆகும்.

**கிரேட் கான்** (அல்லது கிரான்ட் கான்) என்பது மங்கோலிய மொழியின் *எக்கே ககான்* (பெரிய பேரரசர் அல்லது Их Хаан) என்பதன் மொழிபெயர்ப்பாகும்.

## தோற்றம்

இப்பட்டமானது 283 மற்றும் 289க்கு இடைப்பட்ட ஒரு உரையில் முதன்முதலில் காணப்படுகிறது. சியான்பே தலைவன் டுயுஹுன் தனது இளைய தத்துச் சகோதரன் முரோங் ஹுயியிடம் இருந்து தப்ப முயற்சிக்கிறான். அவன் தனது பாதையை லியாவோடோங் தீபகற்பத்திலிருந்து ஓர்டோஸ் பாலைவனத்தின் பகுதிகளில் முடிக்கிறான். அப்போது பேசும்போது யினலோவ் என்கிற முரோங்கின் தளபதி ஒருவன் முரோங்கை *கெஹான்* (சீனம்: 可寒, பிறகு சீனம்: 可汗) என்கிறான். சில ஆதாரங்கள் 3ம் நூற்றாண்டில் சிங்கை ஏரியின் அருகில் வசித்த டுயுஹுனும் இப்பட்டத்தைப் பயன்படுத்தி இருக்கலாம் என்கின்றன.

ரோவுரன் ககானேடு (330–555) மக்களே தங்களது பேரரசர்களுக்கு ககான் மற்றும் கான் ஆகிய பட்டங்களைப் பயன்படுத்திய முதல் மக்களாவர். அதற்கு முன்னர் சியோங்னுவின் சன்யு பட்டத்தை அவர்கள் பயன்படுத்தி வந்தனர். கிரவுசட் போன்ற வரலாற்று ஆசிரியர்கள் அது துருக்கிய மக்கள் என்று கருதுகின்றனர். ரோவுரன்கள் மங்கோலியர்களுக்கு மூதாதையர்களாகக் கருதப்படுகின்றனர்.

## மேலும் காண்க

* கான் (பட்டம்)

## மேற்கோள்கள்
# தகுதி அடிப்படை

**தகுதி அடிப்படை** என்பது ஒரு அரசியல் தத்துவம் ஆகும். பொருட்செல்வம் அல்லது அதிகாரம் ஒருவருக்கு திறமை, மற்றும் சாதனை அடிப்படையில் கிடைக்க வேண்டுமேயன்றி ஆண், பெண் பேதம், இனம் அல்லது செல்வம் ஆகியவற்றின் அடிப்படையில் கிடைக்கக் கூடாது என்பதே இதன் அடிப்படை ஆகும்.

### 17ம் நூற்றாண்டு: ஐரோப்பாவுக்குப் பரவல்

இந்தத் தத்துவம் சீனாவில் இருந்து பிரித்தானிய இந்தியாவிற்கு 17ம் நூற்றாண்டிலும், பின்னர் ஐரோப்பா மற்றும் அமெரிக்க ஐக்கிய நாடுகளுக்கும் பரவியது.

## உசாத்துணை